На основу Решења о банкротству, које је донео стечајни судија Привредног суда у Краљеву Ст. 23/2021 од 10.01.2022. године, члана 133. Закона о стечају (“Сл.гласник РС” бр. 104/2009, 99/2011 – др.закон, 71/2012 – одлука УС, 83/2014, 113/2017, 44/2018 и 95/2018), поглавља III Националног стандарда бр. 5 о начину и поступку уновчења имовине стечајног дужника (“Сл.гласник РС” бр. 62/2018) и Одлуке одбора поверилаца са седнице одржане дана 29.03.2023. године стечајни управник стечајног дужника

**PREDUZEĆE ZA PROIZVODNJU, PROMET I USLUGE AGRO - MIL DOO EKSPORT-IMPORT, POJATE, Краља Александра 78, Појате, Ћићевац, МБ: 06636110, ПИБ:101510241**

**ОГЛАШАВА**

**другу продају стечајног дужника као правног лица јавним надметањем**

|  |  |  |
| --- | --- | --- |
| **Предмет продаје** | **Почетна цена**  **(РСД)** | **Депозит**  **(РСД)** |
| **Имовинска целина коју чини:**  **PREDUZEĆE ZA PROIZVODNJU, PROMET I USLUGE AGRO - MIL DOO EKSPORT-IMPORT, POJATE - стечају, Краља Александра 78, Појате, Ћићевац, МБ: 06636110 КАО ПРАВНО ЛИЦЕ** са најважнијом имовином коју чине: Фабрика сточне хране – објекти и део земљишта на кат. парцели 3209 К.О. Појате, опрема фабрике сточне хране, инкубаторска станица – објекти и земљиште који се налазе на кат. парцели 4120 К.О Појате, возила, лиценце и патенти, остало земљиште, потраживања, потенцијална права на непокретностима по поднетим тужбама. Имовина правног лица ближе је наведена и описана у извештају о процени који је саставни део продајне документације. | **77.977.256,00** | **77.977.256,00** |

Право на учешће имају сва правна и физичка лица која:

1. након добијања профактуре, изврше уплату ради откупа продајне документације **износ од 300.000,00 динара + ПДВ**, на текући рачун 155-76123-76 динара отворен код Halkbank АD Beograd. Профактура се може преузети сваког радног дана у периоду од 09:00 до 14:00 часова у канцеларији стечајног управника на адреси Краљево, ул. Цара Душана 20/4, уз претходни договор са стечајним управником или писаним захтевом путем електронске поште на адресу: [mannufaktura@gmail.com](mailto:mannufaktura@gmail.com). Крајњи рок за преузимање продајне документације је **13.07.2023.** **године до 15 часова.**
2. уплате депозит у назначеном износу, на текући рачун стечајног дужника 155-76123-76 отворен код Halkbank АD Beograd или положе неопозиву првокласну банкарску гаранцију наплативу на први позив. Износ депозита заинтересовани купци су дужни да положе 7 дана пре одржавања продаје, уплатом у новцу или полагањем банкарске гаранције (рок за уплату депозита је 13.07.2023. године до 15 часова). У обзир ће се узети само банкарске гаранције које пристигну на назначену адресу до назначеног времена. Банкарска гаранција мора имати рок важења до 30.09.2023. године;
3. Доказ о полагању депозита заинтересовани купци достављају стечајном управнику најкасније 13.07.2023. године до 15 часова заједно са Обрасцем пријаве. У случају да на јавном надметању победи Купац који је депозит обезбедио банкарском гаранцијом, исти мора измирити износ депозита у року од 48 сати од дана јавног надметања, а пре потписивања купопродајног уговора, након чега ће му бити враћена гаранција;
4. потпишу изјаву о губитку права на враћање депозита. Изјава чини саставни део продајне документације и доставља се стечајном управнику најкасније 13.07.2023. године до 15 часова заједно са Обрасцем пријаве.

Након уплате депозита а најкасније 13.07.2023. године, потенцијални купци, ради правовремене евиденције, морају предати образац пријаве за учешће стечајном управнику (рок за предају је 13.07.2023. године до 15 часова).

Јавно надметање одржаће се дана **20.07.2023. године у 11:00 часова** у просторијама Мултимедијалног центра ‘’MR Кварт’’ у Краљеву, ул. Цара Лазара бр. 34.

Регистрација учесника почиње два сата пре почетка јавног надметања а завршава се 10 минута пре почетка јавног надметања, односно у периоду од 09:00 до 10:50 часова, на истој адреси.

Стечајни управник спроводи јавно надметање тако што:

1) региструје лица која имају право учешћа на јавном надметању;

2) отвара јавно надметање упознајући учеснике са правилима надметања;

3) оглашава имовину која се нуди на продају и оглашава почетну цену;

4) позива учеснике да прихвате почетну цену и сваку наредну цену према унапред предвиђеном увећању цене, при чему такво увећање цене не може бити веће од 5% процењене вредности предмета продаје.

4) одржава ред на јавном надметању;

5) проглашава купца;

6) потписује записник, у који уноси све евентуалне примедбе регистрованих учесника у јавном надметању на поступак спровођења тог јавног надметања, а у случају детаљнијих примедаба уноси кратак садржај примедаба и позива учесника који улаже примедбе да исте достави стечајном управнику и суду у форми поднеска.

Стечајни управник сачињава записник о јавном надметању на дан одржавања тог јавног надметања, када је понуђена цена на јавном надметању једнака или већа од 50% процењене вредности предмета продаје. Ако је понуђена цена мања од 50% процењене вредности предмета продаје, стечајни управник дужан је да такву понуду без одлагања достави одбору поверилаца, а продаја се може спровести ако је одобри одбор поверилаца односно обезбеђени повериоци у складу са Законом о стечају. У том случају стечајни управник записник сачињава наредног радног дана након прибављања и последњег потребног изјашњења у складу са Законом, односно најкасније петог радног дана након протека последњег дана рока у ком се стечајном управнику доставља такво изјашњење. Процењена вредност стечајног дужника као правног лица који је предмет ове продаје износи 389.886.280,00 динара.

Купопродајни уговор се потписује у року од 3 дана од дана одржавања јавног надметања уколико је понуђена цена већа од 50% од процењене вредности предмета продаје под условом да је депозит који је обезбеђен гаранцијом уплаћен на рачун стечајног дужника. Уколико је понуђена цена мања од 50% процењене вредности предмета продаје, купопродајни уговор се потписује у року од 3 дана од дана сачињавања записника са јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од 8 дана од дана потписивања купопродајног уговора.

Свако лице које је стекло право на учешће у складу са условима прописаним овим огласом, губи право на депозит у складу са Изјавом о губитку права на враћање депозита.

Ако проглашени Купац не потпише записник, купопродајни уговор или не уплати купопродајну цену у прописаним роковима и на прописан начин, као и у свим другим случајевима предвиђеним Изјавом о губитку права на враћање депозита губи право на повраћај депозита, а за купца се проглашава други најбољи понуђач у поступку јавног надметања након стицања услова одређених Законом. Други најбољи понуђач је лице које је у односу на проглашену купопродајну цену било другорангирани понуђач. Уколико није било таквог лица, други најбољи понуђач је оно лице које је у току поступка продаје, у односу на остале понуђаче, прво понудило највишу цену. Други најбољи понуђач има иста права и обавезе као проглашени купац.

Имовина се купује у виђеном стању и може се разгледати након откупа продајне документације, а најкасније 3 дана пре заказане продаје сваким радним даном од 09:00 до 14:00 часова уз претходну најаву на телефон 064.32.44.577 и 064.315.36.51.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана јавног надметања.

Другом најбољем понуђачу на јавном надметању, депозит (гаранција) се враћа у року од 45 дана од дана јавног надметања.

Порезе и трошкове који настају из продаје и из закљученог купопродајног уговора у целости сноси купац.

У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („Сл. гласник РС“ бр. 51/2009), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају, проглашеном купцу банкарска гаранција ће бити наплаћена у року предвиђеним огласом, односно депозит ће бити задржан до доношења одлуке Комисије за заштиту конкуренције. Другом најповољнијем понуђачу депозит или банкарска гаранција (уколико је износ депозита обезбеђен гаранцијом) биће задржани до доношења одлуке Комисије за заштиту конкуренције по поднетој пријави купца.

Oвлашћено лице: стечајни управник Мирко Петровић, контакт телефон: 064.32.44.577